OpenLLM-France/wikimedia huggingface dataset:
# Lingua serpina

A lingua serpina :
| Ophioglossum lusitanicum ||
| Classifica scentifica ||
| Regnu | Plantae |
| Divisione | Polypodiophyta |
| Classa | Polypodiopsida |
| Ordine | Ophioglossales |
| Famiglia | Ophioglossaceae |
| Generu | Ophioglossum |
| Nome binuminale ||
| Ophioglossum lusitanicum Linnaeus, 1753 ||
A Lingua serpina (Ophioglossum lusitanicum) hè una pianta chì face parte di a famiglia di l'Ophioglossaceae.

## Descrizzione

A lingua serpina hè una pianta vivace assai chjuca (trà 3 è 8 cm d'altezza à maturità). A parte suttarrania hè custituita da un rizomu fibrosu. E (da una à trè) casce o fronde sterile ponu aghjunghje 8 cm. Ponu esse di forma lineare lanceolate o strettamente lanceolate (da 6 à 15 mm di largu). E (una o dui) fronde fertile sò più inalzate quandu elle ghjunghjenu à maturità. Sò terminate da una picculu spiga, lineare, à spessu acuta, distica, chì cuntene e spore lisce.

## Ripartizione

A lingua serpina hè originaria di numerose rigione timperate à calde (è soprattuttu à inguerni dolci) di l'anzianu mondu. A so area di ripartizione copre una parte di l'Europa atlantica (Azzore, Canarie, Portugallu, Spagna, Isule Sorlinghe è Guernesey (Grande Brittagna), è e rigione mediterranie di Francia, Italia, exi Iugoslavia, Grecia), certe zone di l'Africa (Maroccu, Algeria, Tunisia, Tanzania, Uganda) è di l'Asia (Turchia, Israele, Georgia è India, in particulare Andhra Pradesh, Assam, Bihar, Goa, Jammu-et-Cachemire, Karnataka, Kerala, Madhya Pradesh, Maharashtra, Orissa, Pendjab, Tamil Nadu, Uttar Pradesh, Bengale Occidentale).
A lingua serpina hè prisente in Corsica.

## Biolugia

A lingua serpina hè una filetta vivace chì si riproduce per u più per via di spore. A parte fertile di a fronda produce spurangi cuntinendu e spore. Quandu i spurangi maturanu, s'aprenu per liberà e spore in l'ambiente. E spore sò dopu spergugliate da u ventu o l'acqua, è quand'elle trovanu cundizione favurevule, germineghjanu per dà nascita à nuvelle piante.

## Tassonumia

Esistenu dinù sinonimi per Ophioglossum lusitanicum, tali Ophioglossum vulgatum var. lusitanicum è Ophioglossum vulgatum subsp. lusitanicum.

## Cunsirvazione

A lingua serpina hè cunsideratu cum'è una spezia vulnerabile per causa di a distruzzione di u so ambiente naturale. E pratuline inundevule è i paduli induve 'ssa filetta si trova sò à spessu assiccati o cunvertuti in terre agricule. Di più, a racolta eccessiva di 'ssa spezia à fine ornamentale hà ancu cuntribuitu à a so diminuzione. E misure di cunsirvazione sò necessarie per pruteghje 'ssa spezia è prisirvà u so ambiente.

## Riferimenti

* Jeanmonod D. & Gamisans J. (2013) Flora Corsica (2 ed), Edisud.

## Note

* ↑ 'Ss'articulu pruvene in parte da a wikipedia in francese.
* ↑ Jeanmonod & Gamisans (2013).

## Altri prugetti

* Ophioglossum lusitanicum annantu à Wikimedia Commons.
# Lingua sluvena

'Ssu artìculu hè in custruzzione. Pudete cuntribuisce à a so redazzione.
A lingua sluvena hè a lingua slava chi hè parlata in a Sluvenia.
# Lingua turkmena

L'ortografia è a grammatica di 'ssu articulu ùn sò micca currette. Pudete cuntribuisce à ammigliurà le.
Turkmen, Turquemen o Turkmena (alfabetu latinu : Türkmen; cirillicu: Түркмен) hè una lingua di u gruppu di lingua turca, chì appartene à a grande famiglia di lingue altaiche.
Esse vicinu à a lingua Quazak.
Turkmen hè a lingua ufficiale di u Turkmenistan, parlata da circa 3.430.000 persone.

## Esempi di parolle

* Iè = hawa
* No = ok
* Avvedeci = sag boluň,hoş galyň
* Bonghjornu = ertiriňiz haýyr
* bona notte = agşamyňyz haýyrly bolsun, agşamyňyz haýyr
* Per piacè = haýyş, -aý/-äý [a]
* Grazie = sag boluň, sagbol
* Parli inglese? = Siz iňlisçe gürläp bilýärsiňizmi?
* Ùn parlu micca turkmena = Men türkmençe gürlemeýärin
* Chì vole dì què? = Bu nämäni aňladýar?, Ol näme diýmek
# Sari di Cinarca

Sari di Cinarca ò Sari d'Orcinu, hè un cumune francese di u dipartimentu di a Corsica suttana.
Sari di Cinarca :
| Statu | Francia |
| Rigioni | Corsica |
| Dipartimentu | Pumonte |
| Circundariu | |
| Cantonu | |
| Codici INSEE | 2A270 |
| Codici pustali | 20151 |
| Merri | |
| Intercumunalità | |
| Longitudina | |
| Latitudina | |
| Altitudina | |
| Superficia | ettari |
| Pupulazioni | 259 |
| Dinsità | ab./km² |
# Sarrula

Sarrula hè un paesi chì faci partita di a cumuna di Sarrula-Carcupinu.
Sarrula :
| Statu | Francia |
| Regione | Corsica |
| Dipartimentu | Corsica suttana |
| Cumuna | Sarrula-Carcupinu |
| Pieve | |
| Longitudine | |
| Latitudine | |
| Altitudine | |
| Populazione | |
# Sari di Portivechju

Sari di Portivechju, ò Sari è Sulinzara, hè un cumune di u dipartimentu di a Corsica suttana.
Sari-Sulinzara :
| Statu | Francia |
| Rigioni | Corsica |
| Dipartimentu | Pumonte |
| Circundariu | |
| Cantonu | |
| Codici INSEE | 2A269 |
| Codici pustali | 20145 |
| Merri | |
| Intercumunalità | |
| Longitudina | |
| Latitudina | |
| Altitudina | |
| Superficia | ettari |
| Pupulazioni | 1102 |
| Dinsità | ab./km² |
# Sarra di Farru

A Sarra di Farru hè una cumuna di u dipartimentu di a Corsica suttana.
A Sarra di Farru :
| Statu | Francia |
| Rigioni | Corsica |
| Dipartimentu | Corsica suttana |
| Circundariu | |
| Cantonu | |
| Codici INSEE | 2A276 |
| Codici pustali | 20140 |
| Merri | |
| Intercumunalità | |
| Longitudina | |
| Latitudina | |
| Altitudina | |
| Superficia | ettari |
| Pupulazioni | 352 |
| Dinsità | ab./km² |

## Da veda dinò

* a Sarra di Fiumorbu
* a Sarra di Scupamè
* Basi
# Sarra di Malpassu

A Sarra di Malpassu hè un monte di Corsica. A so altitudine hè 1 371 metri.

## Da vede dinò

* Listinu di i Monti di Corsica
# Sarrincu

* Issa pàgina hè una pàgina di disambiguazioni. Una lista d'artìculi assuciati incù listessu tìtulu:
* sarrincu, abitante di Scupamena (pieve)
* sarrincu, abitante di Fiumorbu (pieve)
# Sarrula è Carcupinu

Sarrula-Carcupinu hè una cumuna di u dipartimentu di a Corsica suttana. Hè cumposta di dui paesi: Sarrula è Carcupinu.
Sarrula-Carcupinu :
| Statu | Francia |
| Rigioni | Corsica |
| Dipartimentu | Corsica suttana |
| Circundariu | |
| Cantonu | |
| Codici INSEE | 2A271 |
| Codici pustali | 20167 |
| Merri | |
| Intercumunalità | |
| Longitudina | |
| Latitudina | |
| Altitudina | |
| Superficia | ettari |
| Pupulazioni | 1801 |
| Dinsità | ab./km² |
# Eutrigla gurnardus

Eutrigla gurnardus :
| Eutrigla gurnardus ||
| Classifica scentifica ||
| Regnu | Animalia |
| Imbrancamentu | Chordata |
| Classa | Actinopteri |
| Imbrancamentu | Acanthopterygii |
| Classa | Percomorphaceae |
| Ordine | Scorpaeniformes |
| Famiglia | Triglidae |
| Generu | Eutrigla |
| Nome binuminale ||
| Eutrigla gurnardus Carl Linnaeus, 1758 ||
Eutrigla gurnardus hè una spezia di pesciu chì face parte di a famiglia di i Triglidae.

## Descrizzione

Eutrigla gurnardus hè un pesciu di piccula taglia chì pò aghjunghje insin'à 40 centimi di lunghezza è si distingue per via di u so culore russicciu è e so nutaghjole pettorale allargate.

## Ripartizione

Eutrigla gurnardus hè prisente in acque marine di l'acque custiere di u mare Atlanticu Nordu, di a Nurvegia à a Mauritania, è ancu in u mare Terraniu. Omu u trova di regula annantu à i fondi rinosi o vaseux sinu à una prufundità di 200 metri.
Eutrigla gurnardus hè prisente in acque marine di Corsica.

## Biolugia

Eutrigla gurnardus hè un pesciu benticu chì si nutrisce per u più di picculi crustacei, di molluschi è di varmi marini. Hè dinù cunnisciutu per emette grugnulimi quand'ellu hè catturatu. A so riproduzione hà locu di veranu è d'istate, è e femine diponenu i so ovi annantu à u fondu marinu.

## Tassonumia

Eutrigla gurnardus hè dinù cunnisciutu sottu à u nome scentificu di Chelidonichthys gurnardus.

## Cunsirvazione

Eutrigla gurnardus hè una spezia relativamente cumuna in a so area di ripartizione, ma certe pupulazione ponu esse minacciate da a pesca eccessiva è a distruzzione di u so ambiente. E misure di cunsirvazione, tale cuntingenti di pesca è a prutezzione di e zone di riproduzione, sò messe in ballu in ceti lochi per assicurà a sopravvivenza di 'ssa spezia.

## Riferimenti

* Rughjeru Miniconi, Parlata aghjaccina cittatina è paisana, Ed. A Barcella, 2017.

## Note

* ↑ https://fishbase.mnhn.fr/summary/eutrigla-gurnardus.

## Altri prugetti

* Eutrigla gurnardus annantu à Wikimedia Commons.
# 15 di lugliu

U 15 di lugliu hè u 196esimu ghjornu (u 197esimu ghjornu s'è l'annata hè bisesta) di u calendariu gregorianu.

## Nascite

- 1976 - Diane Kruger (Diane Heidkrüger), attrice tedesca.

## Morte

* Valentin Aleksandrovič Serov, Anton Tchekhov (29 di ghjennaghju 1860-15 di lugliu 1904), 1903

## Celebrazione
### I Santi

Santu Quilicu. Santu Bonaventura.
Un' sapimu nunda di Quilicu, issu santu chì avia, in Corsica, una quarantina di chjese. U so cultu venia dunque subitu dopu à quellu di Santa Maria, San Ghjuvanni, San Petru è San Martinu.
Etimolugia: forse da u gr. "kiriakos" (dedicatu à Diu).
Casate: Quilici, Quilichini (chì, in u 1981, venia à u 49èsimu rangu di e casate corse).
Nomi: Chirgu, Chirigo, Quilico, Quilicu, Quirico, Quirigo.
Paesi è cità: Appiettu, Balogna, Ghjucatoghju, l'Olmu, a Pieve, u Poghju di Venacu, i Prunelli di Casacconi.
Litteratura: Tumasgiu Pasquale PERETTI: "Leggenda di San Quilicu d'Alisgiani", in ANNU CORSU 1938.
Bonaventura fù unu di i megliu scrittori mistichi di u Medievu. Ellu, Duns Scot è Tumasgiu d'Aquinu sò i più celebri duttori di a sculastica.
Bonaventura era un talianu natu in u 1221. Si chjamava Giovanni de Fidanza. Hà pigliatu u nome di Bonaventura à 22 anni, fendusi frate di san Francescu. Tandu, si ne hè venutu in Parigi per cuntinuvà à studià è, custì, da u 1248 à u 1257, hà fattu u prufessore di filosufia è teolugia. In u 1257, dunque à l'età di 36 anni, hè fattu ministru generale di l'Ordine ch'ellu direge 16 anni, ricusendu di esse fattu vescu d'York, in Inghilterra.
A' 52 anni, in u 1273, u papa Gregoriu Decimu u face vescu d'Albano è, subitu dopu, cardinale è u so legatu à u Cunciliu di Lione per circà di mette in accordu a Chjesa greca è a latina. A ricunciliazione - chì ùn durò d'altronde chè un annu - si hè fatta u 6 lugliu 1274.
Bonaventura muria ottu ghjorni dopu. Fattu unicu in a storia di i papa, Gregoriu Decimu dumandò à tutti i preti di a Cristianità di dì una messa pè u riposu di l'anima di Bonaventura.
Bonaventura hè statu canunizatu da Sistu Quartu in u 1482 è, in u 1587, Sistu Quintu u dichjarava duttore di a Chjesa.
Contanu chì, un ghjornu, Santu Egidiu li dumandò:
- Hè vera chì un gnurantone cum'è mè pò tene caru u Signore quant'è un sapientone cum'è tè?
- Hè vera - rispose Bonaventura - è ancu di più. Cunnoscu certe vechje chì nantu à issu puntu, valenu più chè tutti i teologhi.
Tandu, passava un vechja cù un carcu di legne nantu à u capu.
- Rallegratevi, o Zì, - li disse Egidiu - vengu di sapè chè vo pudite tene caru u Signore più chè Bonaventura.
E' po, si indinuchjò è restò trè ore in visibiliu.
Etimolugia: da u lat. "bona" (bona) è "ventura" (sorte).
Nomi: Bonaventura, Bonaventure.

## Ligami

* L'almanaccu 2006 di l'Adecec Archiviu 2006-04-22 at the Wayback Machine
# 15 di maghju

U 15 di maghju hè u 135esimu ghjornu (u 136esimu ghjornu s'è l'annata hè bisesta) di u calendariu gregorianu.

## Celebrazione
### Feste
### I Santi

Santu Eufrasiu. Santa Diunisa.
Eufrasiu, dettu Anfrosiu da u storicu Filippini, hè u santu patrone di a dioccesi d'Aiacciu. Dicenu chì l'apostuli Petru è Paulu avianu cunsacratu sette veschi per evangelizà a Spagna. Unu d'elli, Eufrasiu diventò l'apostulu di a piccula cità d'Andujar, in l'Andalusia.
Resta à sapè cumu issu santu hè diventatu u patrone di a dioccesi d'Aiacciu, vene à dì, oghje, u santu patrone di tutta a Corsica, nanzu à Ghjulia è à Divota.
Mgre di a Foata suppunia chì, andendu in Spagna, Eufrasiu era sbarcatu in l'isula in un locu duve, assai più tardi, nascia a cità d'Aiacciu è ch'ellu avia evangelizatu u lucale.
Filippini dava à Santu Anfrosiu cum'è un anticu titulu di a cattedrale d'Aiacciu, allora chì nisuna altra chjesa di Corsica era dedicata à issu santu. Tandu u festighjavanu u Primu dicembre. A Corsica era spartuta in cinque dioccesi chì sò state supprese cù a Rivuluzione francese di u 1789 per ùn fanne chè una cù, appena più tardi, a sede in Aiacciu. A dioccesi unica hè stata addimessa u 20 nuvembre 1801 da a Chjesa di Roma chì, u 9 aprile 1902, li dava à Santu Eufrasiu cum'è u solu patrone. Santa Ghjulia hè diventata patrona principale u 5 agostu 1809, è Santa Divota u 14 marzu 1820.
A celebrazione di u 15 maghju currisponde à quella di santu Eufrasiu, vescu di a cità alvergnese di Clermont, mortu in l'annu 515.
U 15 maghju di l'annu 250 - o 251 - in a cità di Lapsacchi, in l'Asia minore, trè Cristiani passavanu in tribunale. Dui, Paulu è Andria, eranu cundannati à morte, l'altru, Nicumaccu, rinnegò a so fede è fù assoltu.
Quand'ellu surtì da u tribunale, cascò seccu in carrughju. Allora si intese una voce chì dicia: "Oh! lu disgraziatu! chì, per stà qualchì stonda in più nantu à ista terra, hà persu a vita eterna in l'altru mondu!".
Chì parlava, era Diunisa, una zitella di 16 anni. Cusì, anu sappiutu ch'ella era Cristiana. L'anu arrestata è purtata davanti à u ghjudice. "Eiu ùn aghju paura di tè - li disse Diunisa - chì aghju un amicu più putente chè tè, è chì mi aiauterà à soffre".
In issu mentre, fora, Paulu è Andria eranu tombi à petrate. Sentendu e stride, Diunisa surtì dicendu: "Vogliu soffre cum'è voi, per esse, cum'è voi, felice in Paradisu".
Allora, u ghjudice a fece marturià è scapà.
Etimolugia, casate è nomi: Cf u 9 uttobre.

## In Corsica

* 1768: a pace di Versailles

## Referenze

* Storia di a Corsica Archiviu 2006-07-28 at the Wayback Machine

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 15 di marzu

U 15 di marzu hè u 74$^u$ ghjornu di l'annu (u 75$^u$ sì hè bisestile) in u calendariu gregurianu. Restanu 291 ghjorni à a fine di l'annu.

## Celebrazioni
### Santi

Santa Lucrezia. Santa Luisa.
Lucrezia era una Spagnola nata in una famiglia musulmana di Cordoba. Si hè fatta cristiana contru à a vuluntà di i genitori. I cristiani di Cordoba a piattavanu quandu in una casa, quandu in un'altra. L'anu trova in casa di un prete chì si chjamava Sulogiu.
Sulogiu, chì serà canunizatu, hè statu scapatu l'11 marzu 859; ella, quattru ghjorni dopu, u 15 marzu.
Etimolugia: da a casata rumana "Lucretius".
Casate: Lucrezi.
Nomi: Crezia, Loukretsia, Lucrèce, Lucrecia, Lucrecio, Lucretia, Lucretius, Lucrezia, Lucrezio, Lucreziu, Lukretia.
Luisa di Marillac hè nata in Parigi in u 1591. Era a figliola di Louis de Marillac, signoru di Ferrières, maritata à 22 anni, veduva à 34.
Un annu nanzu à a morte di u maritu, avia scuntratu à San Vincensiu chì l'avia guarita di una massa d'idee fisse è avia furtificatu a so fede. Anu travagliatu inseme 35 anni per racoglie e criature abbandunate è per succorre i stroppii, i scemi, i vechji, è i malati chì ùn avianu à nimu. Per issa opera tamanta, anu creatu a Cungregazione di e Figlie di a Carità, cungregazione diretta da Luisa sinu à a so morte à 69 anni, u 15 marzu 1660.
Etimolugia: V. Luigi (25 agostu).

## Ligami esterni

* Storia di a Corsica Archiviu 2006-07-28 at the Wayback Machine
* Almanaccu Adecec 2007 Archiviu 2007-02-12 at the Wayback Machine
# 15 uttrovi

U 15 uttrovi hè u 288esimu ghjornu (u 289esimu ghjornu s'è l'annata hè bisesta) di u calendariu gregorianu.

## Celebrazione
### Feste
### I Santi

Santa Teresia d'Avilla.
U lindumane di u 4 uttobre 1582, era u 15 uttobre. A riforma greguriana avia decisu di caccià dece ghjorni per mette u calindariu in accordu cù u sole.
In issa nuttata storica, muria, à 67 anni, in Spagna, in Alba de Tormes, Santa Teresia.
Teresia era nata u 28 marzu 1515 in una famiglia ricca di a cità castigliese d'Avilla. Era diventata una bella zitella, struita, vezzosa, chì truvava gran piacè à leghje rumanzi. A' 20 anni, hè entrata in u cunventu carmelitanu d'Avilla. Custì, ci era centu sore chì ricevianu visite quant'elle vulianu è si n'andavanu à pranzà in cità sì a suppa di u cunventu ùn li garbava.
Durante 15 anni, Teresia hà fattu cum'è l'altre. A' 41 annu, u so caratteru cambia. Si sente, alternativamente, persecutata da i demonii è cunsulata da Ghjesù chì vene à visitalla. Hà ritrovu a serenità cù i cunsigli di dui omi eccezziunali: San Petru d'Alcantara è San Ghjuvannni di a Croce. Allora, decide di rifurmà a cungregazione. Crea, in Spagna, 18 picculi cunventi di Carmelitane scalze duve e sore ponu pregà in a sulitutine.
Santa Teresia hè stata cugnumata "A Vergine serafica". I papa l'anu datu u titulu di duttore, è u so paese l'hà scelta cum'è patrona à paru à San Ghjacumu. I so scritti contanu frà i capi d'opera di a lingua castigliese è di u misticisimu cristianu.
Etimolugia è nomi: Cf u 1u uttobre.
Prutezzione: intendenza.

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 16 d'aostu

U 16 d'aostu hè u 228esimu ghjornu (u 229esimu ghjornu s'è l'annata hè bisesta) di u calendariu gregorianu.

## Nascite

* 1954 - James Cameron, realizadore canadese
* 1981 - Roger Federer, tennista svizzeru (* Basilea)

## Morte

1977 - Elvis Aaron Presley, musicante, cantadore è attore statunitense (* 8 di ghjennaghju 1935).

## Celebrazione
### I Santi

Santu Roccu.
Roccu era natu in Mompellieri una ottantina d'anni dopu à a creazione di a famosa facultà di medicina. A' l'età di 20 anni, orfanu di babbu è di mamma, parte in Roma cum'è pelegrinu, dopu à avè fattu duie parti di a so furtuna: una a dà à i poveri, l'altra a dà à un ziu per ch'ellu a facci fruttificà.
Nantu à a strada di Roma, Roccu si arrestava duv'ella ci era una epidemia, curava i malati, è ancu i guaria fendu u segnu di a croce.
In Roma, ci stà parechji anni. Quand'ellu riparte, avia chjappu a pesta è si rifugieghja in una furesta per francà a ghjente di issa malatia appigliaticcia. Custì, serebbi mortu di fame ma, tutti i ghjorni, un cane li purtava un pane.
Roccu ghjunghje in Mompellieri, guvernata da u ziu, quandu, in cità, ci era a guerra civile. Passa per un ribellu, è l'arrestanu. Era talmente malandatu chì, nè u ziu, nè nisun altru u ricunnosce. E' ellu ùn si face cunnosce. U mettenu in prigiò duv'ellu more cinque anni dopu, versu l'annu 1327.
Dicenu chì a mammone hà ricunnusciutu u cadaveru per via chì, nantu à u pettu, Roccu avia una brama di vinu in forma di croce.
Etimolugia: forse da u germanicu "hroc" (riposu), o da u lat. "rocca" (scogliu).
Casate: Rocchi, Rocci, Rocchelli, Rocchetti, Rocchini, Roccardi.
Nomi: Roc, Rocco, Roccu, Roch, Rocho, Rochus, Roho, Roque, Rucchellu.
Paesi è cità: Parma, Venezia, Mompellieri. In Corsica: Aiacciu, Letia, Meria, u Mucale, Occiglioni, Petraserena, u Pianu, a Ziglia.
Detti è pruverbi: Hè San Roccu chì brusgia à Chjatra (?).

## In Corsica

* 1756: a prima pace di Compiègne.

## Referenze

* Storia di a Corsica Archiviu 2006-07-28 at the Wayback Machine

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 16 d'aprile

U 16 d'aprile hè u 106$^u$ ghjornu di l'annu (u 107$^u$ sì hè bisestile) in u calendariu gregurianu. Restanu 259 ghjorni à a fine di l'annu.

## Nascite

* 1889 - Charlie Chaplin, attore, comicu, realizadore inglese
* 1940 - Margherita II (nata Margrethe Alexandrine Þórhildur Ingrid), reghjina di a Danimarca.
* 1971 - Selena, cantadora statunitense

## Celebrazioni
### Santi

Santu Lambertu. Santu Benedettu Labre.
Lambertu era statu fattu vescu di Maestricht, in Belgica, versu l'annu 670.
Tandu, i Neustri (chì stavanu in un paese chì ghjè l'attuale nordu di a Francia) si battianu contru à i Burgondi (abitanti di l'attuale centru è este di a Francia). Ellu, piglia a pretesa di i Burgondi è ghjè ubligatu d'esiliassi. Rivene in Liegi in l'annu 682. Avendu dinunciatu l'adulteriu di Pippinu d'Herstal - babbu di Charles Martel - cù a surella di un certu Doddone, questu u fece assassinà. Era u 17 sittembre di l'annu 705.
Etimolugia: da u germanicu "land" (paese) è "bert", (spampillante).
Casate: Lamberti, Lambertini, Lambertoni, Lamperti, forse Berti (è derivati) è Lando.
Nomi: Lamb, Lambe, Lambert, Lamberta, Lamberte, Lamberto, Lambertu, Lambertus, Lambrecht, Lamme, Lämmle, Lampe, Lamprcht, Landbert, Lando, Lanz, Lanza, Lanzo.
Benedettu Labre hè natu in u 1748 in u nordu di a Francia. U babbu era agricultore, a mamma tenia una buttea in u paese d'Amettes. Avianu quindeci figlioli. Benedettu era u più grande. I genitori u vulianu fà prete cum'è dui zii. Unu l'amparava u latinu è u grecu.
A' 16 anni, Lambertu prova à fassi frate. Và da un cunventu à un altru, ma a vita munastica ùn li cunvenia.
A'22 anni, di lugliu 1770, trova a so vucazione. Serà pelegrinu è mendicante, è parte per Roma. Ci stà quattru mesi, è po gira a Spagna, a Sguizzera, l'Alemagna è a Polonia. Cinque anni dopu, rivene in Roma. Era troppu malatu per riparte ma campa torna ottu anni. Di ghjornu andava da una chjesa à l'altra, di notte si rifugiava in e ruvine di u Coliseu. U mercuri santu di l'annu 1783, l'anu trovu chì ghjera in agunia. L'anu ricuveratu ma in a ghjurnata si hè mortu.
Etimolugia: V. Benedettu di Norcia (11 lugliu).

## Ligami esterni

* Storia di a Corsica Archiviu 2006-07-28 at the Wayback Machine
* Almanaccu Adecec 2007 Archiviu 2007-02-12 at the Wayback Machine
# 15 di settembre

U 15 di settembre hè u 258esimu ghjornu (u 259esimu ghjornu s'è l'annata hè bisesta) di u calendariu gregorianu.

## Morte

- 2010: Édouard Valéry, menbru de le resistenza francese.

## Celebrazione
### Feste

Maria Vergine Addulurata.
A festa di Maria Vergine Addulurata (o di a Madonna di i Sette dulori) hè celebrata da l'annu 1423. In u 1727, l'avianu messa u venneri dopu à a dumenica di a Passione. A' parte da u 1734, era celebrata a terza dumenica di sittembre. Avà e fissa: u 15 sittembre.
Si tratta di ramintà i dulori di a mamma di Ghjesù à u pede di a Croce è, di una manera generale, e suffranze di i Cristiani, chì a Passione di Ghjesù ùn hè ancu finita.
Issa celebrazione hè stata intrudutta in Corsica da a Cungregazione di i Servi di Maria, creata, in l'isula, l'annu 1252, dunque trenta anni dopu à ch'ella sia stata creata in Firenze. I Servi di Maria anu avutu sei cunventi. U vicariu generale stava in Mursiglia duv'elli cunservanu una statua di a Madonna à i ferri.

### I Santi

U Beatu Orlandu di i Medici.
Orlandu di i Medici hè natu in Milanu versu l'annu 1330. A' l'età di 30 anni, avia decisu di ùn più dì una parulla è si era ritiratu in e fureste di a regione di Borgu San Dunninu, vicinu à Parma.
Vintsei anni dopu, a marchesa Antonia Pallavicini, chì caccighjava cù i so falcunnieri, hà trovu un vechju, stracquatu in terra, fermu cum'è un cadaveru. Era Orlandu muribondu. Sinu à tandu, avia campatu l'estate d'erbe è frutti, l'invernu demandendu a carità. Certi, l'avianu vistu stà ore è ore nantu à un pede, e braccie à l'aria, fighjendu u sole.
A marchesa u volse fà purtà in u so castellu di u Borgu. Ellu fece segnu di nò. Allora li disse chì ùn pudia micca more senza cunfessione è tandu si lasciò cumbulì. A' u frate chì u cunfessava, disse ch'ellu si era ritiratu da u mondu per ùn peccà. A marchesa li dete un brodu di gallina, u frate li fece una croce cù l'oliu santu, è Orlandu campò torna quattru settimane. Nanzu di more, hà vistu ghjunghje à San Michele è unipochi d'anghjuli per purtassilu in Paradisu. Era u 15 sittembre 1386.
Etimolugia: da u germanicu "brod" (gloria) è "land" (paese).
Casate: Orlandi, Orlandetti, Orlandini, Orlanducci.
Nomi: Orlanda, Orlando, Orlandu, Rodhlann, Roeland, Roelandje, Roland, Rolanda, Rolande, Rolando, Rolands, Roldan, Roldàn, Roldo, Rolle, Rollin, Rollins, Rolly, Rowe, Rowland, Rowly, Rulande, Rulant.
Litteratura: La chanson de Roland (XIIe s.). Ariosto: Orlando furioso (1532).

## Ligami

* Archiviu 2006-04-22 at the Wayback Machine L'almanaccu 2006 di l'Adecec